b'\n_START_ARTICLE_\nInternet Explorer 7\n_START_PARAGRAPH_\nInternet Explorer 7, stundom kun forkortet IE7, er en versjon av Microsofts nettleser Internet Explorer.\n_START_SECTION_\nHistorie\n_START_PARAGRAPH_\nInternet Explorer 7 ble utviklet samtidig med Windows Vista, men er tilpasset b\xc3\xa5de Windows XP- og Windows Vista-plattformene. Internet Explorer 7 ble sluppet i engelsk utgave 18. oktober 2006. Brukergrensenittet har n\xc3\xa5 hatt den st\xc3\xb8rste endringen p\xc3\xa5 mange \xc3\xa5r.\n_START_SECTION_\nRSS\n_START_PARAGRAPH_\nRSS-st\xc3\xb8tte er integrert, og det er et lite ikon \xc3\xb8verst p\xc3\xa5 menyen som blir aktivt n\xc3\xa5r man er p\xc3\xa5 en side som har RSS-feeds tilgjengelig. Man kan s\xc3\xa5 trykke p\xc3\xa5 denne for \xc3\xa5 f\xc3\xa5 listet eller sett p\xc3\xa5 feedene og velge hvem man vil abonnere p\xc3\xa5._NEWLINE_RSS-feeds vises n\xc3\xa5 i lesbart format ogs\xc3\xa5 i IE, ikke bare som XML.\n_START_SECTION_\nAnti-Phishing\n_START_PARAGRAPH_\nPhishing eller andre typer angrep som benytter seg av sosial manipulering er blitt en st\xc3\xb8rre trussel med \xc3\xa5rene. Internet Explorer 7 inkluderer et phishing-filter som ser etter kjente tegn (omtrent som antivirus-signaturer), og advarer brukeren om nettstedet b\xc3\xa6rer preg av \xc3\xa5 v\xc3\xa6re en phishing-site._NEWLINE_Om \xc3\xb8nskelig kan ogs\xc3\xa5 brukeren aktivere sjekking av adresser mot en online-database, slik at man f\xc3\xa5r beskjed med en gang man fors\xc3\xb8ker \xc3\xa5 g\xc3\xa5 inn p\xc3\xa5 et kjent phishing-sted.\n_START_SECTION_\nShrink-to-fit printing\n_START_PARAGRAPH_\nInternet Explorer 7 fors\xc3\xb8ker \xc3\xa5 tilpasse layouten p\xc3\xa5 utskriften slik at man ikke f\xc3\xa5r et puslespill n\xc3\xa5r man skriver ut fra et nettsted, men heller en utskrift som passer til valgt papir-st\xc3\xb8rrelse.'